CELEX: 32021D1220(01)
Language: ga
Date: 2021-11-23 00:00:00
Title: Cinneadh ón gComhairle an 23 Samhain 2021 lena gceaptar comhalta amháin de Bhord Bainistíochta an Údaráis Eorpaigh um Shábháilteacht Bia 2021/C 512 I/03

20.12.2021   
               
               
                  GA
               
               
                  Iris Oifigiúil an Aontais Eorpaigh
               
               
                  CI 512/12
               
            
         CINNEADH ÓN GCOMHAIRLE
         an 23 Samhain 2021
         lena gceaptar comhalta amháin de Bhord Bainistíochta an Údaráis Eorpaigh um Shábháilteacht Bia
         (2021/C 512 I/03)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail agus ceanglais ghinearálta maidir le dlí an bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta maidir le cúrsaí sábháilteachta bia (1), agus go háirithe Airteagal 25(1) de,
         Ag féachaint do liosta na n-iarrthóirí a chuir an Coimisiún Eorpach faoi bhráid na Comhairle i litir dar dáta an 14 Iúil 2021,
         Ag féachaint do na tuairimí a chuir Parlaimint na hEorpa in iúl i litir dar dáta an 18 Deireadh Fómhair 2021,
         De bharr an mhéid seo a leanas:
         
                     (1)
                  
                  
                     Tá sé ríthábhachtach neamhspleáchas, ardcháilíocht eolaíoch, trédhearcacht agus éifeachtúlacht an Údaráis Eorpaigh um Shábháilteacht Bia a áirithiú. Ina theannta sin, tá sé fíor-riachtanach comhar an Údaráis sin leis na Ballstáit a áirithiú.
                  
               
                     (2)
                  
                  
                     Ceanglaítear le hAirteagal 25(1) de Rialachán (CE) Uimh. 178/2002 go mbeadh taithí ag ceathrar comhaltaí de Bhord Bainistíochta an Údaráis Eorpaigh um Shábháilteacht Bia ar a bheith ag obair le heagraíochtaí a dhéanann ionadaíocht do thomhaltóirí agus do pháirtithe leasmhara eile sa bhiashlabhra. Chuaigh téarma oifige comhalta amháin de Bhord Bainistíochta an Údaráis Eorpaigh um Shábháilteacht Bia ag a raibh an taithí sin aige in éag an 30 Meitheamh 2021. Dá bhrí sin, ba cheart comhalta nua a bhfuil taithí aige ar a bheith ag obair le heagraíochtaí a dhéanann ionadaíocht do thomhaltóirí agus do pháirtithe leasmhara eile sa bhiashlabhraí a chur in ionad an chomhalta sin.
                  
               
                     (3)
                  
                  
                     Scrúdaíodh liosta na n-iarrthóirí a thíolaic an Coimisiún d’fhonn go gceapfar an comhalta nua de Bhord Bainistíochta an Údaráis Eorpaigh um Shábháilteacht Bia ar bhonn na doiciméadachta a sholáthair an Coimisiún agus i bhfianaise na dtuairimí a chuir Parlaimint na hEorpa in iúl. Is é is aidhm dó sin go n-áiritheofar an caighdeán is airde inniúlachta, raon leathan saineolais ábhartha agus, ag teacht leo sin, an dáileadh geografach is leithne is féidir laistigh den Aontas.
                  
               
                     (4)
                  
                  
                     Foráiltear le hAirteagal 10(2) de Rialachán (AE) 2019/1381 ó Pharlaimint na hEorpa agus ón gComhairle (2) go rachaidh téarma oifige na gcomhaltaí de Bhord Bainistíochta an Údaráis Eorpaigh um Shábháilteacht Bia a bheidh in oifig an 30 Meitheamh 2022 in éag an dáta sin. Dá bhrí sin ba cheart an folúntas a líonadh ar feadh téarma oifige dar críoch an 30 Meitheamh 2022,
                  
               TAR ÉIS AN CINNEADH SEO A GHLACADH:
         
            Airteagal 1
            Leis seo, ceaptar Marija CERJAK mar chomhalta de Bhord Bainistíochta an Údaráis Eorpaigh um Shábháilteacht Bia don tréimhse ón 23 Samhain 2021 seo go dtí an 30 Meitheamh 2022.
         
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 23 Samhain 2021.
            
               
                  Thar ceann na Comhairle
               
               
                  An tUachtarán
               
               G. DOVŽAN
            
         
         
            (1)  IO L 31, 1.2.2002, lch. 1.
         
            (2)  Rialachán (AE) 2019/1381 ó Pharlaimint na hEorpa agus ón gComhairle an 20 Meitheamh 2019 maidir le trédhearcacht agus inbhuanaitheacht mheasúnú an Aontais ar rioscaí sa bhiashlabhra agus lena leasaítear Rialacháin (CE) Uimh. 178/2002, (CE) Uimh. 1829/2003, (CE) Uimh. 1831/2003, (CE) Uimh. 2065/2003, (CE) Uimh. 1935/2004, (CE) Uimh. 1331/2008, (CE) Uimh. 1107/2009, (AE) 2015/2283 agus Treoir 2001/18/CE (IO L 231, 6.9.2019, lch. 1).